 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ብሰንኪ እምነቶም ተኣሲሮም ዝጸንሑ ልዕሊ 20 ሰባት ፈቲሓ 9 መስከረም 2020 ኤርትራ መብዛሕትኦም ተኸተልቲ እምነት ፔንተኮስታል ምዃኖም ዝተገለጸ ከባቢ 20 ናይ እምነት እሱራት ከም ዝፈትሐት ምንጭታት ገሊጾም እቶም ዝተፈትሑ እሱራት ኣብ ከባቢ ኣስመራ ኣብ ዝርከብ ቤት ማእሰርቲ ማይስርዋ ዝጸንሑ ኮይኖም ካብ ዝሓለፈ ወርሒ ጀሚሩ ዋሕስ ኣምጽኡ ከም ዝተባህሉ ኣብ ዝሓለፉ ሳምንታት ክዝረብ ቀንዩ እቶም እሱራት ካብ 2 ክሳብ 16 ዓመታት ኣብ ማእሰርቲ ዝጸንሑ ምዃኖም ዝገለጸ ንጡፍ ማሕበራዊ መራኸቢታትን ተሓላቒ ናይ እምነት እሱራትን ሃኒባል ዳንኤል ዋንነት ገዛ ወይ ፍቓድ ንግዲ ዘለዎም ሰባት ዋሕስ ከም ዘቕርቡ ብምግባር ከም ዝተፈትሑ ገሊጹ ኤርትራ ንጸብጻብ ሰብኣዊ መሰላት ውሕሃ ነጺጋ ክልተ ዓመትን መንፈቕን ኣብ ኮንቴይነር ዝተኣሰረት ኤርትራዊት ምስ ትራምፕ ተራኺባ ኣብ ሳልሳይ መዓልቲ ምረቓይ ካብ መደቀሲየይ ወሲዶምኒ ድሕሪ ለበዳ ኮሮናቫይረስ ኣብ ኣተሓሕዛ እቶም እሱራት ገለ ቀይድታት ከም ዝፈኾሰን እዚ ናይ ሕጂ ምፍታሕ ምስ ለበዳ እቲ ሕማም ዝተሓሓዝ ክኸውን ከም ዝኽእል ተዛሪቡ ኣብ ኤርትራ ብመንግስቲ ወግዓዊ ኣፍልጦ ዝተወሃበን ሃይማኖታት ኦርቶዶክስ ተዋህዶ ሱኒ እስልምና ካቶሊክን ወንጌላዊት ሉተራዊትን እየን ኣብ 2002 መንግስቲ ኤርትራ ብዘይካ እተን ፍሉጣት ዝኾና ኣርባዕተ ሃይማኖት ካልኦት ጉጅለታት ሃይማኖት ኣታዊታተንን ወጻኢታተንን ከምኡውን ዝርዝር ኣስማት ናይ ኣባላተን ብምቕራብ ክምዝገባ ዝጠልብ ትእዛዝ ብምሕላፍ ከም ዝኣገደን ጸብጻብ ኮሚሽን ሕቡራት መንግስታት ኣመሪካ ብዛዕባ ዓለም-ለኻዊ ሃይማኖታዊ ናጽነት USCIRF ይገልጽ ካብቲ እዋን ንደሓር ተኸተልቲ ናይተን ብሃይማኖታዊ ጉዳያት ኣፍልጦ ዘይተወሃበን ንኣሽቱ ጉጅለታት ተኣኪቦም ዘምልኹሉ ባይታ ከም ዝተኸልከሉን ኣብ መርዓውን ከይተረፈ ማእሰርቲ ከም ዘጋጥሞም እቲ ጸብጻብ ይገልጽ በዚ ድማ ኣብ ዝሓለፉ ልዕሊ ዓሰርተ ዓመታት ኣብ ኣባይቲ ብሕቡእ ብውሕድ ቁጽሪ ዝእከቡ እኳ እንተኾኑ ኣብ ዝተረኽቡሉ ኣጋጣሚታት ግዳይ ደረት ዘይብሉ ማእሰርቲ ክኾኑ ከም ዝጸንሑ ዝገልጽ ሃኒባል ኣብ ፍርዲ ከይቀረቡ ንዓመታት ምእሳሮም ዘሕዝን እዩ ኢሉ ንዝቐርበሉ ክስታት ናጽነት ሃይማኖታት ኣመልኪቱ ኤርትራ መሰል ናይ ሃይማኖታት እተኽብር ምዃና ዝገልጽ መንግስቲ እታ ሃገር ዛጊት ንምፍታሕ እቶም እሱራት ኣመልኪቱ ዝሃቦ ሓበሬታ የሎን ናይ 2019 ጸብጻብ ኮሚሽን ሕቡራት መንግስታት ኣመሪካ ብዛዕባ ዓለም-ለኻዊ ሃይማኖታዊ ናጽነት ኣብቲ ናይ 2019 ጸብጻቡ ኲነታት ሃይማኖታዊ ናጽነት ኣብ ኤርትራ እናበኣሰ ከም ዝኸደን ተርእዮታት ናይ ኣብ ሃይማኖታዊ ጉጅለታት ጣልቃ ምእታውን ኣብ ልዕሊኦም ቀይድታት ምግባርን እናወሰኸ ከም ዝኸደን ይገልጽ ሽሕኳ ዓቢ ዞባዊ ፖለቲካዊ ለውጥታት ከምኡውን እቲ ናይ 2018 ስምምዕ ሰላም ኣብ መንጎ ኤርትራን ኢትዮጵያን ኣጋጢሞም እንተለዉ ኤርትራ ገና ሓንቲ ካብተን ዝኸፍኡ ናይ ሃይማኖታዊ ናጽነት ስም ዘለወን ሃገራት ኮይና ትቕጽል ኣላ ነቲ ኲነታት ንምምሕያሽ ከኣ ዝኾነ ዝጥቀስ ጭቡጥ ተገዳስነት ኣየርኣየትን ክብል ነቒፉ ነይሩ ካብ ኤርትራ ሓበሬታ ምርካብ ኣጸጋሚ ምዃኑ ዝገልጽ እቲ ኮምሽን: ኣብታ ሃገር ካብ 1,200 ክሳብ 3,000 ዝኾኑ እሱራት ሕልና ምህላዎም ኣብ ናይ 2018 ዓመታዊ ጸብጻቡ ኣስፊሩ ኣብ ኤርትራ ኣብቲ ኣብ 1993 ዝተኻየደ ረፈረንደም ድምጺ ንምሃብ ፍቓደኛታት ብዘይምዃኖም ንልዕሊ 25 ዓመታት ዝተኣሰሩ ተኸተልቲ እምነት መሰኻኽር የሆዋ ከም ዘለው ተሓለቕቲ ነጻነት ሃይማኖት ይገልጹ ሓጂ ሙሳ መሓመድ ኑር ኣብ ቤት ማእሰርቲ ዓሪፎም ብዘይካኦምውን ካብ ድሕሪ ናጽነት ጀሚሩ ኣብ ዝተፈላለየ እዋናት መምሃራን መዓሃድ ተባሂለን ዝፍለጣ ብሃይማኖት ምስልምና ዝማሓደራ ኣብያተ-ትምህርቲ ኣብ ቀይዲ ድሕሪ ምእታዎም ሃለዋቶም ዘይፍለጥ ከምዘለዉ ይግለጽ ተዛማዲ ትሕዝቶ ኤርትራ 30 ኣመንቲ ጴንጠቆስጣል ተኣሲሮም27 ጉንቦት 2019 መንግስቲ ኤርትራ ንክስታት ምግሃስ ሰብኣዊ መሰላት መልሲ ሂቡሉ4 ሰነ 2020 ክልተ ዓመትን መንፈቕን ኣብ ኮንቴይነር ዝተኣሰረት ኤርትራዊት ሄለን ብርሃነ ምስ ትራምፕ ተራኺባ19 ሓምለ 2019 ውሕሃ ኤርትራውያን ተረባሕቲ ሰላም ብዘይምዃኖም ሃገሮም ገዲፎም ይስደዱ ኣለዉ2 ሓምለ 2019 ሽማግለ ቤት ትምህርቲ ኣልድያእ ዝነበሩ ሓጂ ሙሳ መሓመድ ኑር ኣብ ቤት ማእሰርቲ ዓሪፎም5 መጋቢት 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 